અમદાવાદ : ગુજરાતમાં સતત બીજા દિવસે વિવિધ ભાગોમાં વરસાદ થયો હતો. સાપુતારામાં કલાકોના ગાળામાં જસાત ઇંચથી વધુ વરસાદ નોંધાઈ ગયો હતો. જ્યારે વલસાડમાં કલાકોના ગાળામાં ચાર ઇંચથી વધુ વરસાદ પડતા નિચાણવાળા વિસ્તારોમાં પાણી ભરાઈ ગયા હતા. ગુજરાતના એકમાત્ર હિલ્સ સ્ટેશન ગણાતા આહુવા અને સાપુતારામાં સાત ઇંચથી વધારે વરસાદ થયો હોવાના અહેવાલ મળ્યા છે. હજુ ગુજરાતના તમામ ભાગોમાં વરસાદ જારી રહી શકે છે. વિદર્ભ પર ડિપ ડિપ્રેશન અને દક્ષિણ છત્તીસગઢના આસપાસના વિસ્તારોમાં ડિપ્રેશનની સ્થિતિના પરિણામ સ્વરૃપે ગુજરાતમાં ભારે વરસાદની ચેતવણી યથાવત રહી છે.